Všeobecne záväzného nariadenia Obce Stankovany

**č. 5 /2018**

**o určení výšky dotácie na mzdy a prevádzku na žiaka základnej umeleckej školy, poslucháča jazykovej školy, dieťa materskej školy a dieťa školského zariadenia na rok 2019**

Obecné zastupiteľstvo Obce Stankovany vo veciach územnej samosprávy v zmysle § 6 ods. 1 zákona č. 369/1990 Zb. o obecnom zriadení v znení neskorších právnych predpisov, § 6 ods. 12 písm. c) zákona č. 596/2003 Z. z o štátnej správe v školstve a školskej samospráve a o zmene a doplnení niektorých zákonov v znení neskorších predpisov sa uznieslo na tomto:

**všeobecne záväznom nariadení**

**§ 1**

## Predmet úpravy

Toto všeobecne záväzné nariadenie určuje výšku dotácie na rok 2018 na mzdy a prevádzku na žiaka základnej umeleckej školy, poslucháča jazykovej školy, dieťa materskej školy a dieťa školského zariadenia, ktoré sú zaradené do siete škôl a školských zariadení na Ministerstve školstva SR.

**§ 2**

**Podrobnosti financovania**

1. Obec financuje náklady na žiakov základnej umeleckej školy, jazykovej školy, materskej školy a dieťa školského zariadenia podľa počtu žiakov podľa stavu k 15. septembru predchádzajúceho kalendárneho roka.
2. Prijímateľ je oprávnený použiť dotáciu len na úhradu osobných a prevádzkových nákladov škôl a školských zariadení a pri jej použití musí zabezpečiť hospodárnosť, efektívnosť a účelnosť jej použitia.
3. V prípade, že dotácia nebude vyčerpaná do 31.12. príslušného kalendárneho roka, je prijímateľ povinný nevyčerpanú časť dotácie vrátiť späť na účet obce do 31.12. príslušného kalendárneho roka.

**§ 3**

**Lehota na predloženie údajov**

Na predkladanie údajov sa postupuje podľa § 7a zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov.

**§ 4**

**Výška dotácie**

1. Výpočet a určenie výšky dotácie na prevádzku a mzdy na žiaka základnej umeleckej školy, poslucháča jazykovej školy, dieťa materskej školy a dieťa školského zariadenia, ktorých zriaďovateľom je obec je uvedený v prílohe č. 1 tohto všeobecne záväzného nariadenia.
2. Na použitie poskytnutej dotácie základnej umeleckej škole, jazykovej škole, materskej škole a školskému zariadeniu sa vzťahuje zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.

**§ 5**

**Termín a spôsob poskytnutia dotácie**

Obec poskytne dotáciu zo svojho účtu na účet základnej škole v zriaďovateľskej pôsobnosti obce a Základnej škole s materskou školou v Ľubochni ročník 5-9 najneskôr 28. deň v mesiaci.

**§ 6**

**Záverečné ustanovenia**

1. OZ Obce Stankovany zrušuje VZN Obce Stankovany č. 2/2017.
2. Toto všeobecne záväzné nariadenie č. 5/2018 schválilo obecné zastupiteľstvo Obce Stankovany na svojom zasadnutí dňa 10.12.2018 Uznesením OZ č.13/2018/01 UOZ.
3. Toto všeobecne záväzné nariadenie nadobúda účinnosť 15. dňom po jeho zverejnení na úradnej tabuli, t.z. od 01.01.2019

V Stankovanoch, 13.12.2018

JUDr. Vladimír Urban, v.r.

starosta obce

Návrh VZN vyvesené na úradnej tabuli dňa 16.11.2018

Návrh VZN zvesené z úradnej tabule dňa 01.12.2018

VZN vyvesené na úradnej tabuli dňa 13.12.2018

VZN zvesené z úradnej tabule dňa 28.12.2018

**Príloha č. 1 k Všeobecne záväznému nariadeniu č. 5/2018 o určení výšky dotácie na prevádzku a mzdy na žiaka**

**Dotácia na rok 2019 na prevádzku a mzdy na žiaka škôl a školských zariadení v zriaďovateľskej pôsobnosti obce**

|  |  |
| --- | --- |
| **Kategória škôl a školských zariadení** | **Dotácia na mzdy a prevádzku na žiaka v eurách** |
| Základná umelecká škola |  |
| Jazyková škola |  |
| Materská škola | **36471** |
| Školský klub detí | **12964** |
| Zariadenie školského stravovania | **23920** |
| MZČ | ZŠ Stankovany 3268  ZŠ s MŠ Ľubochňa 2080 |
| na správu školských objektov v zriaďovateľskej pôsobnosti obce | 0 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Škola, školské  zariadenie | Počet žiakov  k 15.09.2018 zo štát. výkazu  Škol. MŠ SR  40-01 | Koeficient  z prílohy č. 3  k nar. vlády  SR č.  668/2004 v z.  n. p.  a zákona č. 356/2017 | Prepočítaný počet žiakov | Predpokladaný  finančný  objem, ktorý  obec dostane  v roku 2019 v  EUR | Očakávaná  dotácia na  žiaka  ( „normatív“ )  v roku 2019 v  EUR | Dotácia na  žiaka  ( „normatív“ )  pre rok 2019  určená vo VZN | Počet žiakov  k 15.09.2018 zo štát. výkazu  Škol. MŠ SR  40-01 | Objem finančných prostriedkov na rok 2019 v EUR – dotácia na všetkých žiakov |
| a | 1 | 2 | 3=1\*2 | 4=3\*H | 5=4/1 | 6=5\*96**%** |  | 8=7\*6 |
| ZŠ |  | X | X | X | X | X | X | X |
| ŠJ –  potenciálni  stravníci | 26 | 1,8 | 46,80 | 4 388,90 | 168,80 | 162,05 | 26 | **4 213,30** |
| ŠKD | 24 | 6 | 144 | 13 504,32 | 562,68 | 540,17 | 24 | **12 964,08** |
| MŠ | 20  *bolo28* | 31,20 | 624 | 58 518,72 | 2 925,94 | 2 808,90 | 20 | **56 178** |
| Správa objektov |  |  |  |  | **0** | **0** | **0** | **0** |
| **SPOLU** | **X** | **X** |  | **76 411,94** | **X** | **X** | **X** | **73 354,38** |
| CVČ (MZČ) | 33 S  21 Ľ | 1,1 | 59,4 | 5 570,53 | 103,16 | 99,03 | 33 S  21 Ľ | **3 268**  2 080 |

Príloha č. 1 k Všeobecne záväznému nariadeniu č. 5/2018 o určení výšky dotácie na prevádzku a mzdy na žiaka

**Na vysvetlenie**:

**H- hodnotiaci jednotkový koeficient vychádza z očakávanej skutočnosti výnosu dane z príjmov fyzických osôb k 31.12.2018**

**H – 93,78 EUR pre rok 2019**

**MZČ počet detí: - ZŠ s MŠ Stankovany 33** (24 ZŠ, 9 MŠ**)**

**- ZŠ s MŠ Ľubochňa ročník 5-9 21**  *detí*